বিগত বৰ্ষবোৰৰ গৌৰৱোজ্জল ইতিহাসৰ পুনৰাবৃত্তি ঘটাই ফাৰ্মাচী শিক্ষাৰ অগ্ৰণী শিক্ষানুষ্ঠান আজাৰাস্থিত গিৰিজানন্দ চৌধুৰী ইনষ্টিটিউট অৱ ফাৰ্মাচিউটিকেল ছায়েন্স চমুকৈ জিআইপিছৰ ৯জনকৈ শিক্ষাৰ্থীয়ে ৰাষ্ট্ৰীয় পৰ্যায়ৰ প্ৰতিযোগিতামূলক পৰীক্ষা, গ্ৰেজুৱেট ফাৰ্মাচী এপটিটিউত টেষ্ট চমুকৈ জিপেট,২০২০ত সৰ্বভাৰতীয় পৰ্যায়ত স্থান দখলেৰে শিক্ষানুষ্ঠান খনৰ নাম উজলাই তুলিবলৈ সক্ষম হৈছে। শিক্ষানুষ্ঠান খনৰ সাফল্য লাভ কৰা শিক্ষাৰ্থীসকলৰ ভিতৰত বি.ফাৰ্ম ষষ্ঠ ষাণ্মাসিকৰ তেজপুৰ নিবাসী অভিস্পিৎ কলিতা নামৰ কৃতী ছাত্ৰজনে উত্তৰ-পূব ভাৰতৰ ভিতৰতে সৰ্ব্বোচ্চ নম্বৰ লাভ কৰি ২০৩নং স্থান দখলেৰে শিক্ষানুষ্ঠানখনৰ কাৰণে এক ঈৰ্ষণীয় সাফল্য কঢ়িয়াই আনে। আন আন শিক্ষাৰ্থীসকলৰ ভিতৰত বি.ফাৰ্ম ষষ্ঠ ষাণ্মাসিকৰ পাৰ্থ প্ৰতীম ঠাকুৰীয়াই (৪৩৫১স্থান), বেলি ব্ৰহ্মই (১৮৪৯৯স্থান) আৰু অষ্টম ষাণ্মাসিকৰ নয়নিকা নেওগ (৩৩২৭স্থান), মমিতুল আহমেদ (৯২৩স্থান), ধৃতিলতা পেগু (১৬১৫৯স্থান), কিৰণ পান্ডে (১১০৭২স্থান), অভিজিতা তালুকদাৰ (১৩৪৯স্থান), সৌভিক কুমাৰ দাসে (১০৭১৭স্থান) লাভ কৰিবলৈ সক্ষম হয়।